Ɣer useggas n 2016 asmi tuɣal tutlayt n tmaziɣt d tutlayt tunṣibt ɣer tama n tutlayt n taɛrabet, acu kan asemres-nsent d win yemgaraden, imi di tizi n wassa tutlayt n tmaziɣt teqqim d tutlayt tamselɣant. Amgired-agi n iẓuyar yella seg zman n umehres afransis, anda tella tutlayt n tfransist d tutlayt tunṣibt n tmurt ma d tutlayin nniḍen uɣalent di rrif, deffir n timunent n tmurt n Lezzayer adabu yeḍfer kan tasertit tamutlayt n tmurt n fransa i deg yesbedd tutlayt n taɛrabt d tutlayt tunṣibt d tutlayt n udabu ma d tutlayin nniḍen ttwaḥeqrent, ɣas ulama yusa-d wass imi tuɣal tutlayt n tmaziɣt d tutlayt tunṣibt maca yeqqim kan usmenyef-nni ger tutlayin d win i yellan d tamentilt n umgired n yiẓuyar n tutlayin d umkan-nsent deg tmurt.